[{"text_idx": "#000005", "text": "Fe ddechreuais weithio mewn tafarn leol cyn penderfynu beth i\u2019w wneud nesaf. Ar o\u0302l cyfnod byr, penderfynais fy mod am sicrhau gyrfa ym maes teithio a thwristiaeth, gan fod gen i freuddwydion mawr o deithio\u2019r byd, ac roeddwn yn teimlo mai dyma\u2019r llwybr perffaith ar fy nghyfer i. Gweithiais mewn nifer o sefydliadau asiantaethau teithio annibynnol dros nifer o flynyddoedd cyn cwympo\u2019n feichiog yn 20 oed. Dychwelais i fyd gwaith yn rhan-amser dim ond 5 wythnos yn ddiweddarach."}, {"text_idx": "#000006", "text": "Yn 21 oed, cynigiwyd swydd wych i\u2019m gw\u0302r yn Bath, felly fe symudom yno. Fe wnaethom y mwyaf o\u2019r cyfle ac fe benderfynais fod yn fam llawn amser. Un dydd Sadwrn, fe benderfynais ymweld ag asiantaeth deithio leol (ymhell cyn dyddiau bwcio gwyliau ar-lein!) i fwcio gwyliau haf i\u2019r teulu. Erbyn i mi gyrraedd adre, cynigiwyd ro\u0302l i mi yn y cwmni!"}, {"text_idx": "#000010", "text": "Fe ddes i ar draws swydd mewn ysgol uwchradd leol am Gydlynydd Chweched Dosbarth, lle\u2019r oedd gofyn i mi ddarparu cymorth cynhwysfawr i fyfyrwyr, rheoli\u2019r llyfrgell a chydlynu digwyddiadau a gweithgareddau allgyrsiol. Ar o\u0302l rhai blynyddoedd yn y ro\u0302l, yn drist iawn, bu farw fy nhad, a gwnaeth hyn i mi ail-feddwl fy mywyd ac fe sylweddolais fy mod am fyw yn agosach at fy mam, er mwyn ei chefnogi. Yn fuan wedyn, symudon ni yn o\u0302l gartref ac fe sicrheais ro\u0302l ran-amser yn Llyfrgell Coleg Castedd-nedd. Ochr yn ochr a\u0302\u2019r ro\u0302l hon fe astudiais gymhwyster hyfforddi bywyd a phenderfynais fy mod eisiau gweithio\u2019n agosach gyda phobl trwy ddulliau un-i-un."}, {"text_idx": "#000011", "text": "Gan gyfuno fy angerdd am gymorth a\u2019m dealltwriaeth a phrofiad o iechyd meddwl, fe dderbyniais ro\u0302l fel Gweithiwr Iechyd Meddwl. Wnes i ddim aros yn r ro\u0302l hon am gyfnod hir iawn gan nad oeddwn yn ymwneud a\u0302\u2019r gwaith cymaint ag y byddwn i wedi hoffi, doeddwn i ddim yn darparu cymorth ystyrlon ac nid oedd fy sgiliau\u2019n cael eu defnyddio i hybu newidiadau cadarnhaol. Chwiliais am ro\u0302l a oedd yn fwy addas i\u2019m hanghenion a\u2019m dyheadau ac fe dderbyniais ro\u0302l Hyfforddwr Gyrfa yng Ngholeg Gw\u0302yr Abertawe."}, {"text_idx": "#000012", "text": "Yn fy ro\u0302l bresennol rydw i\u2019n gweithio a\u0302 phobl ifanc ar lefel bersonol, yn eu cefnogi i wellau eu hamgylchiadau a gwneud newidiadau cadarnhaol i\u2019w bywydau \u2013 boed hynny\u2019n sicrhau prentisiaeth anhygoel neu fagu digon o hyder i sicrhau swydd ran-amser bob dydd Sadwrn. Dw i wir yn teimlo fy mod yn gwneud gwahaniaeth i fywydau pobl ac rwy\u2019n ddiolchgar iawn o\u2019r math hwn o \u2018waith\u2019."}]